
Es Selamu alejkum


Interesuje me ukoliko ste u mogućnosti da mi odgovorite na jedno pitanje vezano za ***[zekat](https://pitajucene.com/search/zekat/questions/ "Pretraži pitanja o zekatu")***.  

Da li se zekat (ili dio zekata) može dati bolesnima i za održavanje džamije ?


Nek vas Allah dz.š. nagradi na odgovoru.


* 
* 
* 
* 
* 
* 
* 

 
Da li se zekat (ili dio zekata) može dati bolesnima i za održavanje džamije ?

Ve alejkumu selam.


Uzvišeni Allah je pojasnio kategorije zekjata u 60 ajetu sure Tevbe : “ Zekjat pripada samo siromasima i nevoljnicima, i onima koji ga skupljaju, i onima čija srca treba pridobiti, i za otkup iz ropstva, i prezaduženima, i u svrhe na Allahovom putu, i putniku. Allah je odredio tako! – A Allah sve zna i mudar je.”


Može se dati zekjat bolesnoj osobi ukoliko ona potpada pod jednu od osam prethodno spomenutih kategorija zekjata u suprotnom nije joj dozvoljeno dati zekjat jer sama bolest nije povod uzimanja zekjata.


Mnoštvo islamski učenjaka smatra da se pod kategorijom “i u svrhe na Allahovom putu” misli na džihad i mudžahide iako postoji određeni učenjaci koji smatraju da se pod tom kategorijom misli na šire ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Allahovog puta u kojeg ulaze opšta dobra muslimana, međutim bolje je da se sam zekjat ne daje na održavanje mesdžida već da se to uzima iz drugi fondova .  

Allah najbolje zna


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice: n-um.com


